CELEX: 62014TN0138
Language: el
Date: 2014-02-27 00:00:00
Title: Υπόθεση T-138/14: Αγωγή της 27ης Φεβρουαρίου 2014 — Chart κατά SEAE

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/30
            
         Αγωγή της 27ης Φεβρουαρίου 2014 — Chart κατά SEAE
   (Υπόθεση T-138/14)
   2014/C 159/40
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Randa Chart (Woluwé-Saint-Lambert, Βέλγιο) (εκπρόσωποι: T. Bontinck και A. Guillerme, δικηγόροι)
   
      Εναγόμενη: Ευρωπαϊκή Υπηρεσία Εξωτερικής Δράσης (ΕΥΕΔ)
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να αναγνωρίσει την ευθύνη της ΕΥΕΔ για τη ζημία που υπέστη η ενάγουσα μεταξύ Οκτωβρίου 2001 και σήμερα λόγω της παράνομης συμπεριφοράς της Αντιπροσωπείας της Ένωσης στο Κάιρο και της ΕΥΕΔ,
            
         
               —
            
            
               κατά συνέπεια:
               
                           —
                        
                        
                           κυρίως, να καταβάλει στην R. Chart το ποσό των 509 283,88 ευρώ (πεντακόσιες εννέα χιλιάδες διακόσια ογδόντα τρία ευρώ και ογδόντα οκτώ λεπτά) ως αποζημίωση για τις ζημίες που υπέστη, υπό την επιφύλαξη αυξήσεως κατά τη διάρκεια της διαδικασίας,
                        
                     
                           —
                        
                        
                           επικουρικώς, να καταβάλει στην R. Chart το ποσό των 380 063,81 ευρώ (τριακόσιες ογδόντα χιλιάδες εξήντα τρία ευρώ και ογδόντα ένα λεπτά) ως αποζημίωση για τις ζημίες που υπέστη από τις 30 Οκτωβρίου 2008, υπό την επιφύλαξη αυξήσεως κατά τη διάρκεια της διαδικασίας,
                        
                     
         
               —
            
            
               να καταδικάσει την εναγομένη στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ενάγουσα, πρώην τοπική υπάλληλος στην αντιπροσωπεία της Ευρωπαϊκής Ένωσης στην Αίγυπτο, ζητεί την αποκατάσταση της ζημίας που ισχυρίζεται ότι υπέστη συνεπεία παράνομης συμπεριφοράς της ευρωπαϊκής διοικήσεως που συνίσταται στο ότι η εν λόγω διοίκηση δεν διαβίβασε στις υπηρεσίες κοινωνικής ασφαλίσεως της αιγυπτιακής διοικήσεως πιστοποιητικό λήξεως της υπηρεσίας όσον αφορά την ενάγουσα. Το γεγονός αυτό εμποδίζει την ενάγουσα να επιστρέψει για να εργασθεί στην Αίγυπτο.
   Όσον αφορά την παράνομη συμπεριφορά που προσάπτει στην εναγομένη, η ενάγουσα προβάλλει τέσσερις ισχυρισμούς αντλούμενους από παραβίαση της αρχής της χρηστής διοικήσεως, από παραβίαση της αρχής της εύλογης προθεσμίας, από παραβίαση του εφαρμοστέου αιγυπτιακού δικαίου και από προσβολή της δικαιώματος στην ιδιωτική ζωή.
   Η ενάγουσα ισχυρίζεται ότι η αδράνεια της εναγομένης της προκαλεί σημαντική ζημία και ζητεί την αποκατάσταση τόσο της υλικής ζημίας όσο και της ηθικής βλάβης.